ประธานศาลฎีกา นำข้าราชการ-ปชช. ทำความดี ด้วยหัวใจถวายในหลวง 
วันที่ 8 กันยายน 2561 เวลา 09.00 น. นายชีพ จุลมนต์ ประธานศาลฎีกา เป็นประธานในพิธีเปิดกิจกรรมจิตอาสาพระราชทานตามแนวพระราชดำริสมเด็จพระเจ้าอยู่หัว เราทำความดี ด้วยหัวใจ ,ซึ่งศาลยุติธรรมกำหนดจัดขึ้นพร้อมกันทั่วประเทศในวันเสาร์ที่ 8 กันยายน 2561 เพื่อเฉลิมพระเกียรติและแสดงความจงรักภักดีแด่สมเด็จพระเจ้าอยู่หัว ,โอกาสนี้ ประธานศาลฎีกากล่าวว่า ศาลยุติธรรมมีความปลาบปลื้มปีติเป็นล้นพ้นที่ได้น้อมนำโครงการจิตอาสาพระราชทานตามแนวพระราชดำริสมเด็จพระเจ้าอยู่หัว เราทำความดี ด้วยหัวใจ มาสืบสานขยายแนวคิดในเรื่องจิตอาสาไปสู่ข้าราชการและประชาชนทุกหมู่เหล่าอย่างกว้างขว้าง ส่งผลให้เกิดการพัฒนาของพื้นที่ต่างๆ ทั่วประเทศ เกิดผลดีต่อการพัฒนาคุณภาพชีวิตและจิตใจของประชาชนชาวไทยอย่างยั่งยืนยาวนานสืบต่อไป พร้อมทั้งกล่าวขอบคุณจิตอาสาทุกคนที่มาร่วมพัฒนาพื้นที่โดยรอบและใกล้เคียงอาคารศาลยุติธรรมบริเวณถนนรัชดาภิเษกในวันนี้ ,และขอให้ทุกคนร่วมกันปฏิบัติงาน ด้วยความมีวินัย เสียสละ เอื้ออาทร และมีน้ำใจต่อกัน โดยยึดการปฏิบัติตามพระราโชบาย ทำงานของแต่ละคนตามกำลังความสามารถและสมรรถภาพร่างกายของตน มุ่งสร้างสรรค์การงานต่างๆ ให้ได้ตามเป้าหมายที่ตั้งไว้ ทำให้การปฏิบัติงานครั้งนี้บรรลุผลสำเร็จไปได้ด้วยดีและเป็นไปด้วยความเรียบร้อย,จากนั้นประธานศาลฎีกาได้ร่วมกล่าวคำปฏิญาณตนจิตอาสา และนำข้าราชการของศาลยุติธรรมในเขตกรุงเทพมหานคร พร้อมด้วยประชาชนที่มีจิตอาสา ร่วมทำกิจกรรม Big Cleaning Day เก็บขยะมูลฝอย เศษวัสดุเหลือใช้ ตัดหญ้าและกิ่งไม้ ทำความสะอาดป้ายรถเมล์และปรับปรุงภูมิทัศน์ริมถนนรัชดาภิเษก ทาสีขอบทางเท้า จัดระเบียบสายไฟฟ้าและสายสื่อสารตลอดแนว และร่วมปลูกต้นรวงผึ้งเฉลิมพระเกียรติสมเด็จพระเจ้าอยู่หัว.  
ประธานศาลฎีกานำข้าราชการและประชาชน ทำกิจกรรมจิตอาสาพระราชทาน เราทำความดี ด้วยหัวใจ ทำความสะอาดและพัฒนาพื้นที่โดยรอบ และใกล้เคียงอาคารศาลยุติธรรม
ทำความดีด้วยหัวใจ,จิตอาสาพระราชทาน,ประธานศาลฎีกา,ชีพ จุลมนต์,ข่าวทั่วไป